# **DECIZIA ETAPEI DE ÎNCADRARE**

## NR. PROIECT din 20.11.2019.

Ca urmare a solicitării de emitere a acordului de mediu adresate de **COMUNA SÂNSIMION**, cu sediul în com. Sânsimion , str. Principală, nr. 219, jud. Harghita, înregistrată la APM Harghita cu nr. 7927/27.08.2019, completată sub nr. 9464/22.10.2019, nr. 9536/24.10.2019, nr. 9653/29.10.2019, nr. 9922/08.11.2019, în baza:

**- Legii nr. 292/2018** privind evaluarea impactului anumitor proiecte publice şi private asupra mediului,

**- Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului **APM Harghita** decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 12.11.2019, că proiectul **, “ Înființare rețea de distribuție de gaze naturale și branșamente în comuna Sânsimion etapa I, județul Harghita”** propus a fi amplasat în intravilanul comunei Sânsimion, jud Harghita, **nu se supune evaluării impactului asupra mediului şi nu se supune evaluării adecvate.**

**Justificarea prezentei decizii:**

**I. Motivele pe baza cărora s-a stabilit neefectuarea evaluării impactului asupra mediului sunt următoarele:**

**a) proiectul se încadrează în prevederile Legi 292/2018, anexa nr. 2 pct. 10, lit. b;**

**b) Justificarea potrivit criteriilor prevăzute în anexa nr. 3**

**1. Caracteristicile proiectului:**

***a) dimensiunea și concepția întregului proiect:***

Proiectul constă în realizarea reţelei de distribuţie de gaze naturale şi branşamente în Comuna Sânsimion, Etapa I, pentru satisfacerea nevoilor personale privind branșarea localnicilor, precum si ale consumatorilor de tip industrial, de pe traseul retelei de distributie.

Alimentarea cu gaze naturale se face din conducta de transport gaze naturale Tusnad – Miercurea Ciuc avand DN16” si presiunea maxima de operare 40 bar, prin statia de reglare masurare SRM Predare Sansimion 04 cu urmatoarele caracteristici tehnice: Q=3.360 mc/h, presiune de iesire p2= 4 – 5 bar, PN=40 bar.

Branşamentele sunt amplasate în zona drumurilor perpendicular pe axul drumului.

Branşamentele amplasate până la limita de proprietate a consumatorului, prevăzute fiecare, cu post de reglare la capăt, face legătura cu reţeaua de distribuţie de presiune medie pozată pe strada din dreptul imobilului şi instalaţia de utilizare de presiune joasă a consumatorului.

Conductele de gaz sunt executate din ţevi de polietilenă, PEID, SDR 11 .

Lungimea totală a conductelor subterane de gaze naturale proiectate este Ltot=3377 m si debitul total pe acest tronson este Qtot=1030 mc/h. Materialul conductelor proiectate este ţeavă polietilena PE SDR11. Pentru bransamente s-au proiectat conducte de diametru 32 PEID, de lungime cca. L=250 m, respectiv de diamtru Ø 63 mm, lungime 25 m la marii consumatori de gaze.

Diametrele şi lungimile conductelor:

|  |  |  |  |  |  |  |
| --- | --- | --- | --- | --- | --- | --- |
| **Diametru [mm]** | **Dn 32** | **Dn 63** | **Dn 40** | **Dn 90** | **Dn 110** | **Dn 160** |
| Lungime [m ] | 250 | 25 | 852 | 470 | 435 | 1620 |

Branşamente:

Ø 32 37 buc L= 250 m

Ø 63 3 buc L= 25 m

**Branşamentele s**unt amplasate în zona drumurilor perpendicular pe axul drumului.

Branşamentele amplasate până la limita de proprietate a consumatorului, prevăzute fiecare, cu **post de reglare la capăt**, face legătura cu reţeaua de distribuţie de presiune medie pozată pe strada din dreptul imobilului şi instalaţia de utilizare de presiune joasă a consumatorului.

**Subtraversare DJ 123**

- Subtraversarea drumului judetean, DJ 123, este proiectata la pozitia **Km 0 + 771,**

- conducta de subtraversare de gaze naturale este din polietilena PEID, PE 100, PN 10, SDR 11, DN 110 mm de lungime L= 15 m.

- Tub de protectie Ol de diametru DN 245x8 mm de lungime L= 8 m

- Inainte de subtraversare este montat un robinet de sectionare de diametru DN 110 mm .

**Montarea paralela de-a lungul drumului judetean DJ 123**

- Montarea paralela de-a lungul drumului judetean este dupa cum urmeaza :

**Pe partea stanga :**

- de la pozitia km 0+351 pana la 0+771 DN 110 mm, L= 420 m

- de la pozitia km 0+771 pana la 1+633 DN 160 mm, L= 860 m

- de la pozitia km 1+633 pana la 1+744 DN 40 mm, L= 130 m

**Pe partea dreapta :**

- de la pozitia km 0+355 pana la 0+771 DN 40 mm, L= 421 m

***b) cumularea cu alte proiecte existente și/sau aprobate:*** - Nu este cazul.

***c) utilizarea resurselor naturale, în special a solului, a terenurilor, a apei și a biodiversității****:*

*pamânt – va fi asigurat prin săpături la locul amplasamentului*

*bolovăniș, sorturi, balast, nisip – va fi asigurat de la carieră, balastieră staţie de sortare agregate minerale naturale, care sunt autorizate din punct de vedere al protecţiei mediului existente în zonă.*

*beton asfaltic – va fi asigurat de la o stație de preparare autorizată*

*apă (folosita la diferite procese tehnologice) – va fi asigurat din surse locale.*

***d) producţia de deşeuri:***

*Deşeurile menajere (cod deşeu-20.03.01) rezultate în perioada executării lucrărilor cât și în timpul funcționării, vor fi colectate şi transportate de către operator autorizat pentru colectarea acestor tipuri de deşeuri.*

*Deşeurile de pământ (cod deşeu 17.05.04) în perioada executării lucrărilor, vor fi utilizate pentru reamenajarea amplasamentului.*

*Deşeuri din construcţii-montaj (cod deşeu 17.09.04) în perioada executării lucrărilor, vor fi valorificate prin operatori economici autorizaţi.*

*În perioada de exploatare nu se vor genera deșeuri*.

***e) poluarea și alte efecte nocive***:

**În perioada de realizare a investiției:**

*În timpul construcţiei:*

*-emisii în aer: - emisii de gaze de eşapament de la utilaje - aceste emisii vor fi doar temporare*

*-zgomot: -generat de utilaje se vor resimţi pe perioade scurte de timp, execuţia lucrărilor se vor efectua numai în timpul zilei*

*În timpul funcționării:*

*- emisii în aer:* - Nu este cazul.

*- zgomot: -* Nu este cazul.

*- emisii în apă: -* Nu este cazul.

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:*** - nu este cazul.

***g) riscurile pentru sănătatea umană*** *(de exemplu, din cauza contaminării apei sau a poluării atmosferice):* - nu este cazul.

1. **Amplasarea proiectului**

**a) utilizarea actuală și aprobată a terenului:** *: teren în intravilanul comunei Sânsimion conform Certificatului de urbanism nr. 12/14.03.2019 emis de Primăria Comunei Sânsimion, folosință actuală străzi și uluțe.*

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: - *Nu este cazul*

**c) capacitatea de absorbţie a mediului natural**, acordându-se atenție specială următoarelor zone:

i) zonele umede, zone riverane, guri ale râurilor: *nu este cazul.*

ii) zonele costiere și mediul marin: *nu este cazul.*

iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislatiei în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: *Amplasamentul nu se află în sit Natura 2000.*

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

vii) zonele cu o densitate mare a populației: *nu este cazul.*

viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: redusă, a intravilanului comunei Sânsimion, jud. Harghita*

*- numărul persoanelor afectate: prin realizarea proiectului: nu vor fi persoane afectate negativ.*

b) natura impactului: *impact pozitiv*.

c) natura transfrontieră a impactului: *nu este cazul.*

d) intensitatea și complexitatea impactului: *-*în perioada realizării proiectului*: vor rezulta deşeuri, care vor fi gestionate conform pct. 1.d.*

e) probabilitatea impactului: *mică*.

f) debutul, durata, frecvența și reversibilitatea preconizate ale impactului: *- nu este cazul.*

g) cumularea impactului cu impactul altor proiecte existente și/sau aprobate: - *nu este cazul.*

h) posibilitatea de reducere efectivă a impactului: *prin restaurarea amplasamentelor construite imediat după finalizarea lucrărilor-cu termen limită, evitarea interferențelor cu alte infrastructuri*

**II. Motivele pe baza cărora s-a stabilit neefectuarea evaluării adecvate sunt următoarele:**

- proiectul propus **nu intră** sub incidenţa art. 28 din Ordonanţa de urgenţă a Guvernului nr. 57/2007 cu modificări şi privind regimul ariilor naturale protejate, conservarea habitatelor naturale, a florei şi faunei sălbatice, fiind situat în afara perimetrelor siturilor Natura 2000 din judeţ.

**Condiţiile de realizare a proiectului:**

a. Evitarea poluării solului şi a mediului acvatic cu produse petroliere, a pierderilor de carburanţi de la mijloacele de transport şi de la utilajele folosite în timpul executării lucrărilor

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

b. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

c. Utilizarea materiilor prime numai din surse autorizate.

d. Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

e. Aveţi obligaţia de a ţine evidenţa gestiunii deşeurilor conform prevederilor H.G. nr. 856/2002 şi de a raporta această evidenţă la APM Harghita conform modelului prevăzut în anexa nr. 1 la H.G. nr. 856/2002 şi conform art. 49 alin (1) al Legii nr. 211/2011 după terminarea lucrărilor.

Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare.

La finalizarea proiectului aveţi obligaţia de a notifica ACPM în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

**Răspunderea pentru corectitudinea informaţiilor puse la dispoziţia APM Harghita şi a publicului revine titularului proiectului potrivit prevederilor art. 21, alin (4) din OUG 195/2005 aprobată cu modificări şi completări prin Legea nr.265/2006, privind protecţia mediului, cu modificările şi completările ulterioare.**

**Nerespectarea prevederilor prezentei decizii atrage suspendarea sau anularea acesteia, după caz, în conformitate cu prevederile legale.**

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr.292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

**Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.**

**DIRECTOR EXECUTIV,**

DOMOKOS László József

**ŞEF SERVICIU AAA, ȘEF SERV CFM,**

ing. BOTH Enikőing. SZABÓ Szilárd

**ÎNTOCMIT, ÎNTOCMIT,**

ing. Barabás Zoltán geogr. Mihály István